Matís hefur þá stefnu og markmið að hlúa að þeim sterka og mikla mannauði sem starfar hjá fyrirtækinu . Hér fyrir neðan eru stefnur Matís er varða mannauðinn , jafnrétti og jafnlaunamál . Stefna Matís er að hafa á að skipa hæfu starfsfólki hvað varðar menntun , starfsreynslu , frumkvæði og samstarfsvilja . Efla skal starfsánægju með markvissum hætti og sjá til þess að allir búi við viðunandi starfsumhverfi og að til staðar séu tæki og búnaður í samræmi við þarfir starfsmanna og verkefna . Það er stefna Matís að greiða samkeppnishæf laun . Við ákvörðun launa skal horft til ábyrgðar og árangurs og ætíð gætt að jafnræðissjónarmiðum . Mikilvægt er að tryggja að jafnræðis sé gætt við allar launaákvarðanir og að greidd séu jöfn laun fyrir sambærileg störf innan fyrirtækisins . Matís leggur áherslu á virk og jákvæð samskipti , með gagnkvæmu streymi upplýsinga milli stjórnenda og starfsmanna í þeim tilgangi að skapa traust jafnt milli starfsmanna sem milli yfirmanna og starfsmanna . Mikilvægt er að starfsmenn séu trúir starfi sínu og sinni því af alúð , tali ávallt vel um vinnustað sinn bæði innan vinnustaðarins og utan , stuðli að góðum vinnuanda og að ímynd Matís sé jákvæð . Starfsmenn eru bundnir þagnarskyldu um það sem þeir verða vísir í starfi og leynt skal fara samkvæmt eðli máls . Inngangur og markmið Markmið jafnréttisstefnu Matís er að tryggja jafna stöðu kynjanna og skapa jákvæða vinnustaðamenningu sem hlúir að og ýtir undir fjölbreytta flóru starfsmanna . Það er markmið Matís að allt starfsfólk njóti sömu virðingar og hafi jöfn tækifæri til starfsframa , burtséð frá kynferði , þjóðerni , stöðu eða högum . Matís mun leitast við að ná framangreindu markmiði með því að : Gæta jafnréttis við alla ákvarðanatöku sem að starfsfólki snýr , þ.m.t. ákvarðanir um ráðningar , kjaramál og endurmenntun . Gera starfsfólki kleift að samræma atvinnu og fjölskyldulíf eins og kostur er , m.a. með sveigjanlegum vinnutíma . Líða hvorki einelti né kynbundna eða kynferðislega áreitni . Jafnréttisstefna þessi nær til allrar starfsemi fyrirtækisins . Stjórnendur bera sameiginlega ábyrgð á framgangi jafnréttismála í samræmi við þessa áætlun , en endanleg ábyrgð liggur hjá forstjóra . Leitast skal við að halda jöfnu hlutfalli kynja í störfum og hópum innan Matís . Gæta skal jafnréttis við ráðningu starfsfólks og tilfærslur í starfi . Ávallt skal ráða þann hæfasta til starfa og skulu jafnréttissjónarmið þar metin til jafns við önnur sjónarmið . Matís mun gæta þess að einstaklingum verði ekki mismunað við úthlutun verkefna eða tilfærslu í störfum vegna kynferðis eða annarra þátta ótengdum faglegri hæfni þeirra . Allt starfsfólk Matís skal njóta sambærilegra kjara og réttinda fyrir jafn verðmæt og sambærileg störf . Ákvarðanir um laun og annað sem áhrif hefur á kjör skulu byggjast á málefnanlegum forsendum , algjörlega óháð kyni eða öðrum þáttum ótengdum faglegri hæfni þeirra . Leitast skal við að skapa starfsfólki aðstæður til að samræma kröfur starfs - og fjölskylduábyrgðar , meðal annars með sveigjanlegum vinnutíma . Matís leggur áherslu á gagnkvæman sveigjanleika varðandi starf og starfsumhverfi þar sem það er mögulegt . Slíkur sveigjanleiki byggist á nánu samstarfi og gagnkvæmu trausti milli starfsfólks og yfirmanna . Þess skal þó gætt að ekki verði röskun á þeirri þjónustu eða verkefnum sem fyrirtækið sinnir . Einstaklingar af öllum kynjum skulu eiga jafnan aðgang að þjálfun og starfsmenntun . Kynferðisleg og kynbundin áreitni eru ekki liðin hjá Matís . Kynferðisleg áreitni er kynferðisleg hegðun sem er ósanngjörn og / eða móðgandi og í óþökk þess sem fyrir henni verður . Sjá nánar í eineltisáætlun . Matís leggur áherslu á að vinnustaðamenning sé með þeim hætti að öllum líði vel á vinnustaðnum og að fjölbreytt flóra starfsfólks fái að njóta síns . Sérstakar aðgerðir Launastefna fyrirtækisins tekur mið af menntun , reynslu og ábyrgð sem fylgir hverri stöðu , óháð kyni við ákvörðun launa og annarra kjara starfsfólks . Launakjör starfsfólks eru könnuð árlega með hliðsjón af ofantöldum atriðum og leiðrétt ef þörf er á . Stefnt er að jafnlaunavottun fyrir lok árs 2019 . Árleg samantekt á kynjahlutföllum í öllum starfshópum ásamt yfirliti yfir auglýst störf , umsækjendur og ráðningar . Stefnt er að jafna stöðu kynjanna í stjórnunar - og áhrifastöðum . Regluleg fræðsla um einelti og kynferðislega áreitni fyrir starfsfólk , ásamt gerð vinnureglna er varða viðbrögð við slíkum málum . Almennt viðhorf starfsfólks gangvart sveigjanlegum vinnutíma hjá Matís kannað með reglubundnum hætti með viðhorfskönnun eða í starfsmannasamtali . Markvissar aðgerðir til sífelldra bætinga og þróunar á jákvæðri vinnustaðamenningu innan Matís . Ítarlegri upplýsingar um aðgerðir og tímaramma má finna í jafnréttisáætlun . Ábyrgð á jafnréttismálum fyrirtækisins og framgangi þeirra er í höndum forstjóra í samráði við mannauðsstjóra . Það er stefna Matís að greiða samkeppnishæf laun . Við ákvörðun launa skal horft til ábyrgðar og árangurs og ætíð gætt að jafnræðissjónarmiðum . Allir starfsmenn skulu njóta jafnra launa og sömu kjara fyrir sömu eða jafnverðmæt störf þannig að enginn ómálefnalegur launamunur sé til staðar . Forstjóri ber ábyrgð á jafnlaunakerfi Matís . Hann ber einnig ábyrgð á jafnlaunastefnu og að þeim lagalegu kröfum og öðrum kröfum sem tengjast jafnlaunakerfinu sé framfylgt . Mannauðsstjóri tilnefndur fulltrúi yfirstjórnar varðandi jafnlaunakerfi og er ábyrgur fyrir innleiðingu og viðhaldi þess í samræmi við staðalinn ÍST 85 . Til að framfylgja jafnlaunastefnu skuldbindur Matís sig til að skjalfesta , innleiða , viðhalda og bæta stöðugt stjórnun jafnlaunakerfisins í samræmi við kröfur staðalsins og ákvarða hvernig kröfur hans verða uppfylltar . Matís hefur innleitt verklag og skilgreint viðmið við ákvörðun launa þar sem hver og einn fær greitt fyrir starf sitt út frá verðmæti þess óháð kyni , kynvitund eða öðrum ómálefnalegum ástæðum . Markmið Matís er að vera eftirsóttur vinnustaður og að konur og karlar hafi jöfn tækifæri í starfi . Til þess að ná því markmiði mun Matís : Innleiða vottað jafnlaunakerfi sem byggist á jafnlaunastaðlinum ÍST 85 , það skjalfest og því viðhaldið . Kynna stefnuna árlega fyrir starfsmönnum Matís . Stefnan skal einnig vera almenningi aðgengileg á ytri vef Matís .